stanford-oval/wikipedia huggingface dataset:
Hotelli Pohjanhovi
Uusi hotelli Pohjanhovi

Hotelli Pohjanhovin uuden rakennuksen suunnitteli sodan jälkeen arkkitehti Aulis E. Hämäläinen ja työpiirustukset laati arkkitehti Jouko Ylihannu. Edeltäjäänsä nähden arkinen rakennus valmistui ja avasi ovensa vuonna 1947. Uudessa hotellissa oli majoitustilaa 200 vieraalle, ja hotellin yhteydessä oli myös sauna, pesula, leipomo ja sikala.
Uudessa hotellissa kuvattiin 1950-luvun alussa muun muassa Rovaniemen markkinoilla -elokuvaa. Urho Kekkosen presidenttikaudella hotelliin majoittui useita Suomessa vierailulla olleita valtionpäämiehiä seurueineen, muun muassa Neuvostoliiton presidentti Leonid Brežnev ja Jugoslavian presidentti Josip Broz Tito.
Hotellin omistanut Suomen Matkailijayhdistys vuokrasi sen vuonna 1977 Rantasipi Oy:lle. Hotellia oli 1960- ja 1970-luvulla uudistettu ja laajennettu niin, että vuonna 1981 siellä oli 214 hotellihuonetta ja 417 vuodepaikkaa. Vuonna 1987 hotellin yhteyteen avattiin yöravintola.
Aiheesta muualla

Harri Hautajärvi: Autiotuvista lomakaupunkeihin. Lapin matkailun arkkitehtuurihistoria (Väitöskirja) Aalto-yliopiston taiteiden ja suunnittelun korkeakoulu, Arkkitehtuurin laitos 2014.
Ylen elävä arkisto: Legendaarinen hotelli Pohjanhovi
Hotelli Cumulus Resort Pohjanhovi (Arkistoitu – Internet Archive)
Virtamo, Olavi: Legendaarinen Hotelli Pohjanhovi. Pohjanhovin historia. Hämeenlinna 1997.
Hotelli Pohjanhovi Rovaniemi. Arkkitehti P. E. Blomstedt, Arkkitehti, 01.09.1936, nro 9, s. 20, Kansalliskirjaston digitaaliset aineistot
Ernst Iso-Keisari : Napapiirin hotelli. Lapin läänin pääkaupungin ensimmäinen "julkinen" rakennus, Suomen Kuvalehti, 14.11.1936, nro 46, s. 30, Kansalliskirjaston digitaaliset aineistot
IV (Lasten hautausmaan albumi)

| IV Lasten hautausmaa |
| --- | --- | --- |

Studioalbumin tiedot
 Julkaistu: 24. tammikuuta 2020
 Tyylilaji: rock
 Kesto: 31.50
 Levy-yhtiö: Svart Records
Lasten hautausmaan muut julkaisut
| III 2018 | IV 2020 | Kevät 2022 |
IV on suomalaisen rockyhtyeen Lasten hautausmaan neljäs studioalbumi, joka julkaistiin 24. tammikuuta 2020 Svart Recordsin kautta.
Kappaleet

Kaikki kappaleet säv. Lasten hautausmaa ja san. Kristiina Vaara ja Tuomo Mannonen, ellei toisin mainita.
Sähköisku – 02.39
Punainen ja valkoinen – 03.23
Kali (Rekon laulu) – 03.08
Unesi – 05.13
Kaarlo Sarkia 29 – 03.24 (san. Kaarlo Sarkia)
Keltainen pihlaja – 03.33
Kangastus – 04.43
Metsäveljet – 05.47 (säv. Trad.)
Aiheesta muualla

IV Discogs.comissa (englanniksi)
Jukka Priha

Jukka Priha (31. toukokuuta 1945 Heinola – 20. toukokuuta 2011 Helsinki) oli suomalainen yrittäjä ja sijoittaja.
Priha oli isänsä, teollisuusneuvos Erkki Prihan (1914–1980) perustaman liimateollisuuden yrityksen E. Prihan omistaja. Yritys myytiin 1978–1979 Enso-Gutzeitille, Kemiralle ja Nesteelle, mutta Priha työskenteli sen varatoimitusjohtajana vielä vuoteen 1980, jolloin hän irtisanoutui.
Priha aloitti ekonomin opinnot Helsingin Kauppakorkeakoulussa, mutta opinnot keskeytyivät gradu-vaiheessa, kun isä käski pojan yrityksensä palvelukseen. Hän lopetti varsinaisen työnteon 35-vuotiaana.
Jukka Prihan sisar oli professori Päivi Setälä.
Hyötykasviyhdistys

Hyötykasviyhdistys on aatteellinen yhdistys, jonka perustivat toimittaja Risto Nurmi ja professori Toivo Rautavaara kesällä 1978.  Hyötykasviyhdistyksen tavoitteena on luonnon ja viljeltyjen hyötykasvien tuntemuksen lisääntyminen ja käyttö. Perusajatuksena oli jo aikoinaan solmia uudelleen jo katkenneet yhteydet luontoon, ja tavoite on edelleen ajankohtainen. Rautavaara oli luonnon hyötykasvien ja viljeltyjen hyötykasvien tuntemuksen lisääjä. Hänelle oli tärkeää vanhojen viljelyskasvien perinteen jatkuminen ja niin se on jatkunutkin tähän päivään asti Annalassa.
Yhdistys toimii Annalan huvilan alueella J-talossa, Vanhassakaupungissa Hämeentien varrella. Hyötykasviyhdistyksen toiminnanjohtaja on Katja Uski. Uskia edelsi Taina Laaksoharju, joka aloitti vuonna 2013 Anu Rannan seuraajana (1988-2013).
Hyötykasviyhdistyksen toiminnat

Annalassa yhdistys järjestää kursseja ja tapahtumia. Yhdistys julkaisee Pähkylä-jäsenlehteä, joka ilmestyy neljä kertaa vuodessa. Lehdessä käsitellään laajasti keittiökasvien ja yrttien viljelyä ja käyttöä unohtamatta luonnonkasvien hyötykäyttöä. Sieltä saa myös neuvoja vaikeisiin puutarhapulmiin.
Yhdistys järjestää erilaisia tapahtumia kuten kekrijuhla (viljelykauden päättyminen), laskiaisjuhla, talvitori, syystori, joulutori ja kesäisin tiistaikahvila, jossa pidetään myös puutarha-aiheisia esitelmiä.
Kurssiaiheita ovat kasvien monipuoliseen käyttöön opastavat teemat, kuten esimerkiksi sidonta-, kasvien värjäys-, viljely- ja ruokakursseja.
Yhdistyksellä on eri puolilla Suomea alueosastoja, jotka järjestävät omaa toimintaa paikkakunnallaan.
Alku & Juuri

Alku & Juuri -puutarhapuoti sijaitsee Helsingin Töölössä, osoitteessa Mechelininkatu 51. Monipuolisen ja historiallisesti kiinnostavan siemenvalikoiman lisäksi valikomaan kuuluu muun muassa alan kirjallisuutta. Alku & Juuri suosii perinnekasveja, luonnonmukaisesti tuotettuja ja vanhoja kauppakantoja.
Yhdistyksellä on kivijalkapuodin lisäksi verkkokauppa.
Aiheesta muualla

Hyötykasviyhdistys
Héctor Licudi

Héctor Licudi oli gibraltarilainen kirjailija, kääntäjä ja lehtimies. Hänen tunnetuin teoksensa on espanjankielinen romaani Barbarita vuodelta 1929.  Se oli ensimmäinen gibraltarilainen romaani.  Osittain omaelämänkerrallinen teos kertoo nuoren miehen elämästä Gibraltarilla. Barbarita on laaja 35 lukua kattava teos, joka kertoo päähenkilönsä rakkauselämää. Hän rakastaa monia naisia, mutta etenkin kolmea: vaimoaan Margaretia ja Lilyä ja Barbaraa. Juonen lisäksi teoksen tärkeäksi osaksi nousee aikalaiskuvaus 1920-luvun elämästä Gibraltarilla (jota kutsutaan teoksessa Gibramonteksi).
Oman kirjoittamisensa lisäksi hän käänsi teoksia italiasta ja englannista espanjaksi.
Licudi syntyi Gibraltarilla tunnetutun gibraltarilaissukuun, mutta hän liittyi tiiviimmin Sevillan ja Madridin kirjallisiin piireihin. Espanjan sisällissodan jälkeen hän asettui Madridiin ja työskenteli siellä Timesin kirjeenvaihtajana kunnes kuoli 1950-luvun alkuvuosina.
Aiheesta muualla

La ciudad perdida Gibraltar en la obra de Héctor Licudi. (espanjaksi)
Kambuja

Kambuja on khmerinkielinen sana, joka voi viitata johonkin seuraavista:
Chenla, khmerien ensimmäinen kuningaskunta
Kambodža, khmerien nykyinen valtio
Khmerien valtakunta, khmerien suurin valtakunta
Khmerit, etninen ryhmä Kambodžassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kambuja”, voi hakea sivunnimihaulla, laajalla sivunnimihaulla tai tekstihaulla.
Imperial Hotel (Tokio)

Sisäänkäynti.
Imperial Hotel oli arkkitehti Frank Lloyd Wrightin suunnittelema hotellirakennus Tokiossa. Talo rakennettiin vuonna 1923 ja purettiin 1968. Suunnitelmassa Wright yhdisti japanilaista ja länsimaista arkkitehtuuria. Rakennuksen sisääntuloaula on rekonstruoitu Meiji-museoon.
Aiheesta muualla

Kuvia tai muita tiedostoja aiheesta Imperial Hotel (Tokio) Wikimedia Commonsissa
Iloista romanttista juhlaa

| Iloista romanttista juhlaa Erkki Junkkarinen |
| --- | --- | --- |

Studioalbumin tiedot
 Julkaistu: 1979
 Formaatti: LP-levy, C-kasetti
 Tyylilaji: tango, humppa, iskelmä
 Kesto: 36.14
 Levy-yhtiö: PSO
Erkki Junkkarisen muut julkaisut
| Tulisuudelma 1978 | Iloista romanttista juhlaa 1979 | Onnen maljat 1980 |
Iloista romanttista juhlaa on Erkki Junkkarisen albumi vuodelta 1979. Sen kaikki sovitukset on tehnyt Pauli Granfelt.
Kappaleet

Meripojan humppa – 2.54 (säv. ja san. Esko Mustonen)
Alaska – 2.18 (säv. Vincent Scotto, san. Martti Jäppilä)
Orvon kyynel – 3.13 (säv. Gottfried Granfelt, san. Lauri Jauhiainen)
He kulkivat ohi – 3.13 (Ils sont passés, säv. Maurice Ribot, san. Lauri Jauhiainen)
Saavuthan jälleen Roomaan – 3.42 (Arrivederci Roma, säv. Renato Rascel, san. Aarne Lohimies)
Kylmä rakkaus – 2.27 (säv. Erik Lindström, san. Rauni Kouta)
Kaksi ruusua – 2.50 (Cerisier rose et pommier blanc, säv. Louiguy, san. Aarne Lohimies)
Keinu kanssani – 3.48 (Quien Sera / Sway, säv. Pablo Beltran Ruiz, san. Ulla Sand)
Muisto vain – 2.24 (säv. Erkki Friman, san. Lauri Jauhiainen)
La Paloma – 3.13 (säv. Sebastian de Iradier, san. Raili Kahilainen)
Onnen valssi – 2.46 (säv. Eero Kyykkä, san. Heikki Nopanen)
Yölintu – 3.19 (säv. ja san. Arvo Heikkilä)
Iloittu

| Iloittu |
| --- | --- |
Valtiot:  Suomi 
Paikkakunta:  Lohja
Koordinaatit:  60°27′22″N, 23°54′23″E
Järvinumero:  23.065.1.001
Mittaustietoja
Pinnankorkeus:  75,4 m 
Rantaviiva:  2,9 km 
Pinta-ala:  0,29 km² 
 fiIloittu 
Iloittu on matala humusjärvi Lohjan pohjoisosassa läntisellä Uudellamaalla. Sen pinta-ala on 29 hehtaaria. Etäisyys Lohjan keskustasta on 24 kilometriä pohjoisluoteeseen.
Maantiede

Iloitun länsi–itäsuuntainen pituus on 750 metriä. Järvi on saareton ja sen rantaviiva on varsin polveileva. Iloitun rannat ovat pääosin metsämaata, asutusta on jonkin verran. Valuma-alueen pinta-alasta neljäsosa on peltoa. Iloitun etelä- ja länsirannalle laskee useita ojia, Iloitun itärannalta lähtee laskuoja itään kohti Pusulanjokea.
Iloitun ekologinen tila on hyvä.
Iloittu (23.065.1.001) kuuluu Myllyojan valuma-alueeseen (23.065), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Iloittu on valuma-alueensa ainoa järvi.
Hypnotisoija

| Hypnotisoija> Hypnotisören |
| --- | --- |

Alkuperäisteos
Kirjailija:  Lars Kepler
Kieli:  ruotsi
Genre:  rikoskirjallisuus
Kustantaja:  Bonniers
Julkaistu:  2009
Suomennos
Suomentaja:  Saara Villa
Kustantaja:  Tammi
Julkaistu:  2010
Ulkoasu:  Markko Taina
Sivumäärä:  608
ISBN:  978-951-31-5274-1
Löydä lisää kirjojaKirjallisuuden teemasivulta
Hypnotisoija (Hypnotisören) on ruotsalaisen kirjailijanimimerkin Lars Keplerin rikosromaani vuodelta 2009. Teoksen on suomentanut Saara Villa, ja se on ilmestynyt suomeksi 2010 Tammen kustantamana. Kirja aloittaa sarjan, jonka päähenkilö on suomalaistaustainen rikoskomisario Joona Linna.
Teos oli Ruotsissa vuoden 2009 kohutuin dekkari, ja käännösoikeudet oli vuonna 2010 myyty 30 maahan. Hypnotisoijan pohjalta on valmistunut samanniminen elokuva, joka tuli Ruotsissa ja Suomessa ensi-iltaan vuoden 2012 jälkipuoliskolla.
Juoni

Tukholman läheltä Tumbasta löytyy mies urheilukentän pukuhuoneesta julmasti surmattuna. Myös hänen puolisonsa ja tyttärensä löytyvät surmattuina perheen rivitalosta, ainoastaan poika Josef on elossa, joskin haavoittuneena ja sairaalassa. Tapahtumien selvittämiseksi komisario Linna pyytää tunnettua hypnotisoijaa, lääkäri Erik Maria Barkia  hypnotisoimaan pojan. Lääkäri suostuu, vaikka on aiemman huonosti päättyneen tehtävän jälkeen päättänyt lopettaa hypnotisoinnit. Mutta hän joutuu poikansa kanssa mukaan tapahtumien ketjuun.
Aiheesta muualla

Hypnotisoija Tammen sivustolla (arkisto)
Inkatiira

| Inkatiira |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Alaheimo::  Tiirat Sterninae
Suku::  Larosterna
Laji::  inca
Kaksiosainen nimi
 Larosterna inca  (Lesson, 1827) 
Katso myös
   Inkatiira Wikispeciesissä   Inkatiira Commonsissa 
Infobox OKNimi-testi OKIUCN-testi OK: 
Inkatiira (Larosterna inca) on silmälläpidettävä tiiralaji. Se on oman sukunsa ainoa laji. Se elää Perun ja Chilen rannikoilla.
Inkatiiralla on harmaa höyhenpeite, punaiset jalat ja nokka sekä valkoiset viikset pään molemmilla puolilla.
Inkatiira lisääntyy kallioisilla jyrkänteillä ja pesii kallion koloihin ja onkaloihin. Inkatiira munii yhdestä kahteen munaa ja hautoo niitä 4 viikkoa. Poikaset lähtevät pesästä seitsemän viikon ikäisinä.
Aiheesta muualla

ITIS: Larosterna inca (englanniksi)
Inkatiiraperhe.
Just Can’t Get Enough

| ”Just Can’t Get Enough” The Black Eyed Peas |
| --- | --- | --- |

Singlen tiedot
 Albumilta: The Beginning
 Äänitetty : 2010
 Julkaistu: 18. helmikuuta 2011
 Formaatti: CD single, digitaalinen lataus
 Tuottaja(t): will.i.am, DJ Ammo, Rodney "Darkchild" Jerkins, Tommy Brown
 Tyylilaji: Hip hop, dance
 Kesto: 03.39
 Levy-yhtiö: Interscope
The Black Eyed Peasin muut singlet
| ”The Time (Dirty Bit)” 2010 | ”Just Can’t Get Enough” 2011 | ”Don’t Stop the Party” 2011 |
Just Can’t Get Enough on yhdysvaltalaisen hip hop-yhtye The Black Eyed Peasin kappale. Kappaleen sanoittivat yhtyeen jäsenet will.i.am, apl.de.ap, Taboo ja Fergie yhdessä Joshua Alvarezin, Stephen Shadowenin, Rodney "Darkchild" Jerkins sekä Julie Frost ja se julkaistiin yhtyeen kuudennelta, The Beginning-studioalbumilta. Sen ilmoitettiin 21. tammikuuta 2011 tulevan olemaan albumin toinen single. Kappale on menestynyt hyvin listoilla, saavuttaen viiden parhaan joukon monissa valtioissa, kuten Australiassa, Kreikassa, Ranskassa, Isossa-Britanniassa ja Yhdysvalloissa. Kappaleeseen liittyvä musiikkivideo kuvattiin Japanissa viikkoa ennen Tōhokun maanjäristyksen ja tsunamin tapahtumista. Kesäkuussa 2011 singleä oltiin digitaalisesti myyty Yhdysvalloissa jo yli 2 400 000 kappaletta.
Käännös suomeksi
Imperial Monumental Halls and Tower

Piirros Imperial Monumental Halls and Tower -kompleksista Seddonin ja Lambin suunnittelemana.
Imperial Monumental Halls and Tower oli vuonna 1904 esitetty suunnitelma Lontoon Westminsteriin rakennettavasta uusgoottilaisesta rakennuskompleksista. Ehdotuksen takana olivat arkkitehdit John Pollard Seddon ja Edward Beckitt Lamb. Ehdotettua rakennusprojektia ei koskaan kuitenkaan edes aloitettu.
Seddon ja Lamb pohjasivat suunnitelmassaan aiemmin 1800-luvun jälkimmäisellä puoliskolla Westminster Abbeytä koskeviin suunnitelmiin. Vanha katedraali alkoi olla täynnä eri merkkihenkilöiden hautamuistomerkkejä, minkä muun muassa William Morris näki rakennuksen arvoa alentavaksi. Vuonna 1863 arkkitehti George Gilbert Scott oli ehdottanut, että Abingdon Streetin kaikki talot purettaisiin ja kadulle rakennettaisiin kaksinkertainen pylväskäytävä, jonne Westminster Abbeyn muistomerkit voitaisiin sijoittaa. Samankaltaisia suunnitelmia oli myöhemmin myös John Loughborough Pearsonilla ja James Fergussonilla.
Seddonin ja Lambin suunnittelemaan rakennuskompleksiin kuului valtava mausoleumi, jonne olisi voitu siirtää osa Westminster Abbeyn hautamuistomerkeistä lukuun ottamatta tiettyjä historiallisesti merkittäviä henkilöitä, kuten Edvard Tunnustaja ja Geoffrey Chaucer. Rakennuskompleksiin oltaisiin sen tilavuuden vuoksi voitu sijoittaa myös tulevaisuudessa menehtyvien merkkihenkilöiden muistomerkkejä sekä imperiumin voitonmerkkejä. Suunnitelmaan sisältyi myös yli 400 jalkaa (noin 122 metriä) korkea torni, jonka lattiapinta-ala olisi ollut suurempi kuin Westminster Abbeyssä ja joka olisi jättänyt varjoonsa Westminsterin palatsin Victoria Towerin.
Aiheesta muualla

Bremner, G. A.: 'Imperial Monumental Halls and Tower': Westminster Abbey and the Commemoration of Empire, 1854-1904. Architectural History, 2004, 47. vsk, s. 251-282.  Artikkelin verkkoversio. (englanniksi)
Ilokivi

| Ylioppilastalo Ilokivi |
| --- | --- |
 Ylioppilastalo vuonna 2013.
Sijainti:  Seminaarinmäki, Jyväskylä, Suomi
Koordinaatit:  62°14′06″N 25°43′52″E﻿ / ﻿62.235°N 25.7311°E﻿ / 62.235; 25.7311
Rakennustyyppi:  ylioppilastalo
Rakennusmateriaali:  Tiili (julkisivu) ja betoni (runkorakenne)
Suunnittelija:  Alvar Aalto
Valmistumisvuosi:  1964
Omistaja:  Jyväskylän yliopiston ylioppilaskunta
Käyttäjä:  Jyväskylän yliopiston ylioppilaskunta
 fiYlioppilastalo Ilokivi 
  
Ilokivi on Jyväskylän yliopiston ylioppilaskunnan ylioppilastalo, joka sijaitsee Jyväskylän yliopiston Seminaarinmäellä. Talon suunnitteli Alvar Aalto ja se valmistui vuosina 1964–1965. Taloa on sen jälkeen korjattu ja muunneltu monta kertaa, eikä sen sisätiloissa ole enää juuri mitään alkuperäistä, mutta ulkoasu on säilynyt hyvin. Viimeisin peruskorjaus tehtiin vuonna 2016. Virallisesti talon nimi on Ylioppilastalo ja siitä käytetään lyhennettä Y.
Talon ensimmäisessä kerroksessa on Jyväskylän yliopiston ylioppilaskunnan toimistotiloja ja lounasravintola. Toinen kerros on vuokrattu, ja kellarikerroksessa on monitoimitila ja talotekniikan vaatimia tiloja. Ilokivessä järjestetään klubeja, juhlia ja teatteri- ja elokuvaesityksiä. Siellä toimivat myös Kampus Kino ja Jyväskylän ylioppilasteatteri, ja siellä on pidetty vuodesta 1985 lähtien Jyrock-sisäfestivaali. Miljoonasade-yhtyeellä oli vuosikausia tapana juhlistaa uuden albuminsa ilmestymistä ensin Ilokivessä ja vasta sitten Helsingissä.
Ilokivi on saanut nimensä lähistöllä sijaitsevasta siirtolohkareesta, jonka luona seminaarilaiset kävivät laulamassa keväisin.
Aiheesta muualla

Kuvia tai muita tiedostoja aiheesta Ilokivi Wikimedia Commonsissa
Ilokivi on stage (Arkistoitu – Internet Archive)
Opiskelijoita ravintola Ilokivessa vuonna 1995.
Ilokivi vuonna 1996.
Ilokiven ravintola.
Rakennus 1960-luvulla.
Alvar Aallon tuotanto
| Luettelo Alvar Aallon suunnittelemista rakennuksista |
| --- | --- |
1919–1929:  Alajärven suojeluskuntatalo | Villa Väinölä | Jyväskylän työväentalo | Seinäjoen suojeluskuntatalo | Lounais-Suomen Maalaistentalo | Läntinen Pitkäkatu 20 | Jyväskylän suojeluskuntatalo | Muuramen kirkko
1930–1945:  Paimion parantola | Turun Sanomien toimitalo | Villa Tammekann | Oulun sulfiittiselluloosatehdas | Viipurin kaupunginkirjasto | Alvar Aallon kotitalo | Savoy-maljakko | Sunilan asuinalue | Sunilan sellutehdas | Tehtaanmäen asuinalue | Terassitalo | Villa Mairea | Stora Enson Anjalankosken tehtaat
1946–1959:  Strömbergin tehtaan asuinalue | Rautatalo | Insinööritalo | Otahalli | Säynätsalon kunnantalo | Oulun lannoitetehdas | Aerola | Muuratsalon koetalo | Pamilon vesivoimalaitos | Summan paperitehdas | Alvar Aallon ateljee | Jyväskylän uimahalli | Jyväskylän yliopiston päärakennus | Kansaneläkelaitoksen päätoimitalo | Hansaviertel | Aalto-paviljonki | Korkalovaaran asuinalue | Kolmen Ristin kirkko | Aalto-keskus | Kulttuuritalo | Maison Louis Carré
1960–1969:  Lieksankosken voimalaitos | Lakeuden Risti | Keski-Suomen museo | Lappia-talo | Aaltohuset | Alvar-Aalto-Kulturhaus | Aalto-Hochhaus | Pyhän Hengen kirkko ja seurakuntakeskus | Enso-Gutzeitin pääkonttori | Seinäjoen kaupungintalo | Viitatorni | Ilokivi | Pylkönmäen kirkko | Teknillisen korkeakoulun päärakennus | Seinäjoen kaupunginkirjasto | Seinäjoen seurakuntakeskus | Rovaniemen kaupunginkirjasto | Pyhän Stefanoksen kirkko | Valtion virastotalo (Seinäjoki) | Kirjatalo | Villa Kokkonen
1970–1991:  Alajärven hallintokeskus | Villa Skeppet | Pohjolan talo | Otaniemen vesitorni | Finlandia-talo | Kunsten | Alvar Aalto -museo | Sähkötalo | Ristinkirkko | Riolan kirkko | Jyväskylän kaupunginteatteri | Seinäjoen kaupunginteatteri | Essenin oopperatalo | Alajärven kaupunginkirjasto
IV (Cypress Hillin albumi)

| IV Cypress Hill |
| --- | --- | --- |

Studioalbumin tiedot
 Äänitetty : 1997-1998
 Julkaistu: 1998
 Tuottaja(t): DJ Muggs
 Tyylilaji: Rap
 Kesto: 73.17
 Levy-yhtiö: Ruffhouse/Columbia Records
Listasijoitukset
  Suomen virallinen lista: 23.
Cypress Hillin muut julkaisut
| Unreleased & Revamped 1996 | IV 1998 | Los Grandes Éxitos En Español 1999 |
IV on rap-yhtye Cypress Hillin neljäs studioalbumi, joka julkaistiin vuonna 1998.
Kappaleluettelo

Lookin' Through the Eye of a Pig – 4.06 (säv. Freese, Muggerud)
Checkmate – 3.35 (säv. Freese, Muggerud, Reyes)
From the Window of My Room – 5.00 (säv. Freese, Muggerud, Reyes)
Prelude to a Come Up – 3.24 (säv. Freese, Grinnage, Johnson, Karrer, Leopold, Malave, MC Eiht, Muchita, Muggerud, Wilson, Zauner, san. ft. MC Eiht)
Riot Starter – 4.16 (säv. Freese, Muggerud, Reyes)
Audio X – 3.19 (säv. Freese, Muggerud, Ricks, san. ft. Barron Ricks)
Steel Magnolia – 3.30 (ft. Barron Ricks, säv. Freese, Muggerud, Ricks)
I Remember That Freak Bitch (From the Club)/Interlude Part 2 – 5.22 (ft. Barron Ricks, säv. Freese, Muggerud, Ricks)
(Goin' All Out) Nothin' to Lose – 3.53 (säv. Freese, Muggerud, Reyes)
Tequila Sunrise – 4.44 (ft. Barron Ricks, säv. Freese, Muggerud, Ricks)
Dead Men Tell No Tales – 2.47 (säv. Freese, Muggerud)
Feature Presentation – 3.45 (ft. Barron Ricks/Chace Infinite, säv. Chace Infinite, Freese, Muggerud, Ricks)
Dr. Greenthumb – 4.24 (säv. Freese, Muggerud)
16 Men Till There's No Men Left – 4.20 (säv. Freese, Muggerud)
High Times – 4.13 (säv. Freese, Fritz, Muggerud)
Clash of the Titans/Dust – 4.45 (säv. Freese, Muggerud)
Lightning Strikes – 5.54 (säv. Freese, Muggerud, Reyes)
Case Closed – 2.00 (säv. Freese, Muggerud)
Rags to Riches – 4.07 (Special Editionin bonusraita)
Singlet

"Dr. Greenthumb" (1998)
"Tequila Sunrise" (1998)
Listasijoitukset

| Vuosi | Lista | Sija |
| --- | --- | --- |
| 1998 | The Billboard 200 | 11 |
| 1998 | Top R&B/Hip-Hop Albums | 11 |
Héctor Lavoe

Héctor Lavoen patsas.
Héctor Juan Pérez Martínez eli Héctor Lavoe (30. syyskuuta 1946 – 29. kesäkuuta 1993) oli puertoricolainen salsalaulaja. Hän oli Luis Perezin ja Panchita Martínez poika ja itse kahden lapsen isä. Ensimmäinen poika José Alberto Pérez syntyi suhteesta Carmen Castron kanssa, ja Lavoe meni naimisiin Nilda Rosadon kanssa kuultuaan tämän odottavan toista poikaa, Héctor Jr:tä.
Lavoe syntyi Puerto Ricolla ja muutti 17-vuotiaana New Yorkiin. Hän aloitti uransa musiikkialalla jo pian tämän jälkeen. Hän liittyi vuonna 1967 Willie Colónin yhtyeeseen ja levytti sen kanssa lukuisia hittejä, joihin kuuluivat muiden ohella "El malo" ja "Canto a Borinquen". Myöhemmin Lavoe aloitti menestyksekkään soolouran (mm. hitit "El cantante", "Bandolera", "El periódico de ayer") ja esiintyi usein Fania All-Starsin vierailevana vokalistina.
"El Cantante" on Ruben Bladesin säveltämä, joka ei alun pitäen halunnut antaa sitä Lavoen laulettavaksi, mutta suostui vihdoin kun hän huomasi että se sopi paremmin Lavoen elämään kuin hänen omaansa.
Lavoe sairastui masennukseen 1970-luvun viimeisinä vuosina käytettyään vuosia heroiinia ja muita huumeita. Hän lähestyi santeriapappia, joka kehotti häntä eristäytymään ulkomaailmasta. Lavoe noudatti neuvoa ja katkaisi kaikki yhteytensä läheisiin kahden kuukauden ajaksi. Hän teki toipumista, mutta menetti pian äitinsä ja teini-ikäisen poikansa Héctor Jr:n, joka kuoli ampumatapaturmassa vuonna 1987. Lavoe yritti 26. kesäkuuta 1988 itsemurhaa hyppäämällä yhdeksännessä kerroksessa sijainneen hotellihuoneen parvekkeelta Puerto Ricossa.
Lavoen viimeinen, epäonnistunut, julkinen esiintyminen tapahtui New Jerseyssä Fania All-Starsin kanssa vuonna 1990. Hän kuoli aidsin aiheuttamiin komplikaatioihin New Yorkissa vuonna 1993.
Elämäkertaelokuva

Lavoen elämästä on tehty elokuva El Cantante, jonka on ohjannut Leon Ichaso. Lavoeta siinä näyttelee Marc Anthony ja tämän vaimoa Nilda Rosadoa (lempinimeltään Puchi) Jennifer Lopez. Miltei parasta elokuvassa on tv-kriitikko Timo Peltosen mukaan lopussa esitettävä salsakappale "El dia de mi suerte". Elokuva korjaa muutamia Lavoen kuoltua muistokirjoituksessa esitettyjä tietoja, kuten kuolinsyyn, joksi aikoinaan aidskomplikaatioiden sijasata väitettiin sydänkohtausta, ja masennuksen, jonka syyksi myöhemmin on paljastunut runsas huumeidenkäyttö. Elokuva ei pureudu kovin vahvasti Lavoen elämään, vaan kriitikon mukaan "se valuu [katsojan] silmien edessä kuin huumeidenkäyttäjän iltapäivä".
Aiheesta muualla

Wikimedia Commonsissa on kuvia tai muita tiedostoja aiheesta .
Fania Records Official Site
Hector Lavoe Official Site
August 2004 New York Times article on Hector's legacy and biographical film
Hector Lavoe (Arkistoitu – Internet Archive) Find A Grave -sivustolla
Héctor Lavoe Internet Movie Databasessa. (englanniksi)